
PATVIRTINTA





Jonavos rajono savivaldybės administracijos





direktoriaus 2019 rugsėjo  23  d.




įsakymu Nr. 13B-1023
SOCIALINĖS PARAMOS SKYRIAUS VYRIAUSIOJO SPECIALISTO PAREIGYBĖS APRAŠYMAS

I SKYRIUS

 PAREIGYBĖS CHARAKTERISTIKA 
1. Socialinės paramos skyriaus vyriausiasis specialistas (toliau – vyriausiasis specialistas) yra karjeros valstybės tarnautojas. 
II SKYRIUS

PASKIRTIS 
2. Socialinės paramos skyriaus vyriausiojo specialisto pareigybė reikalinga vykdyti ir įgyvendinti Lietuvos Respublikos įstatymus, poįstatyminius aktus, Lietuvos Respublikos Vyriausybės nutarimus ir kitus teisės aktus socialinės paramos, socialinių paslaugų, išmokų vaikams ir tikslinių kompensacijų klausimais.

III SKYRIUS

VEIKLOS SRITIS

3. Šias pareigas einantis valstybės tarnautojas vykdo specialiosios veiklos srities – socialinės paramos ir socialinių paslaugų administravimo – funkcijas.
IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
4. Valstybės tarnautojas, einantis šias pareigas, turi atitikti šiuos specialiuosius reikalavimus: 
4.1. Turėti aukštąjį universitetinį išsilavinimą.
4.2.  Turėti ne mažesnę kaip 1 metų darbo patirtį viešojo administravimo srityje.
4.3.  Sklandžiai dėstyti mintis raštu ir žodžiu, išmanyti raštvedybos taisykles.
4.4.  Mokėti dirbti su kompiuterinėmis programomis MS Word, MS Excel, MS Outlook, Internet Explorer.
4.5. Gerai žinoti Lietuvos Respublikos civilinį kodeksą, Lietuvos Respublikos socialinių paslaugų įstatymą, Lietuvos Respublikos piniginės socialinės paramos nepasiturintiems gyventojams įstatymą, Lietuvos Respublikos išmokų vaikams įstatymą, Lietuvos Respublikos socialinės paramos mokiniams įstatymą, Lietuvos Respublikos tikslinių kompensacijų įstatymą, Lietuvos Respublikos paramos mirties atveju įstatymą, Lietuvos Respublikos Vyriausybės nutarimus, Lietuvos Respublikos socialinės apsaugos ir darbo ministro įsakymus, kitus teisės aktus, reglamentuojančius socialinės paramos bei socialinių paslaugų teikimą.
4.6. Sugebėti savarankiškai planuoti ir organizuoti savo veiklą, mokėti kaupti, sisteminti, apibendrinti informaciją, rengti išvadas bei teikti pasiūlymus. 
4.7. Išmanyti dokumentų rengimo bei įforminimo taisykles.
V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS
5. Šias pareigas einantis valstybės tarnautojas atlieka šias funkcijas:

5.1. Bendradarbiauja su kitomis valstybės ar savivaldybių institucijomis bei įstaigomis socialinių paslaugų ir socialinės paramos teikimo klausimais, siekiant įgyvendinti teisės aktus.

5.2. Siekiant užtikrinti Lietuvos Respublikos piniginės socialinės paramos nepasiturintiems gyventojams, Lietuvos Respublikos išmokų vaikams, Lietuvos Respublikos paramos mirties atveju, Lietuvos Respublikos socialinės paramos mokiniams, Lietuvos Respublikos tikslinių kompensacijų įstatymų ir kitų teisės aktų, reglamentuojančių socialinių išmokų įgyvendinimą: priima iš gyventojų prašymus, skiria išmokas, išduoda gyventojams pažymas, ir kt.
5.3 Siekiant užtikrinti Lietuvos socialinių paslaugų įstatymo ir kitų teisės aktų susijusių su socialinių paslaugų teikimu įgyvendinimą:

5.3.1. konsultuoja gyventojus socialinių paslaugų teikimo klausimais;

5.3.2. koordinuoja nestacionarių ir stacionarių socialinių paslaugų teikimą Jonavos rajone, siekiant gerinti socialinių paslaugų kokybę;

5.3.3. rengia socialinių paslaugų planą;

5.3.4. rengia sutartis ir papildomus susitarimus dėl ilgalaikės (trumpalaikės) socialinės globos, likusių be tėvų globos, teikimo vaikams, kuriems nustatyta globa (rūpyba) institucijoje;
5.3.5. kontroliuoja apmokėjimą už ilgalaikės (trumpalaikės) socialinės globos teikimą ir pateikia duomenis informacinėje sistemoje (toliau – SPIS).
5.4.Siekiant užtikrinti  vaiko globą (rūpybą) reguliuojančių teisės aktų įgyvendinimą: 
5.4.1. bendradarbiauja su rajono Socialinių paslaugų centru, Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos organizuojant vaiko, netekusio tėvų globos, laikinąją globą (rūpybą);
5.4.2 rengia administracijos direktoriui teikimus (įsakymo projektus) dėl vaiko, likusio be tėvų globos, laikinosios globos (rūpybos) nustatymo ir vaiko laikinojo globėjo paskyrimo.
5.4.3. organizuoja pasitarimus dėl pagalbos vaikams ir šeimoms organizavimo.
5.5. Ruošia rajono tarybos sprendimų ir administracijos direktoriaus įsakymų projektus skyriaus kompetencijos klausimais.

5.8. Sudaro bylas pagal Dokumentų tvarkymo ir apskaitos taisyklių reikalavimus ir pateikia juos darbuotojui, atsakingam už archyvinių bylų perdavimą į savivaldybės archyvą. 

5.9. Registruoja duomenis apie suteiktas paslaugas bei paskirtą ir suteiktą socialinę paramą, išmokas SPIS. 
5.10. Naudojasi SPIS ištekliais numatytoms funkcijoms atlikti.
5.11. Dalyvauja savivaldybės komisijų, darbo grupių veikloje, siekiant savivaldybės administracijos tikslų įgyvendinimo.

5.12. Vykdo kitus nenuolatinio pobūdžio skyriaus vedėjo (-os) pavedimus, kad būtų pasiekti savivaldybės strateginiai tikslai.

VI SYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui (-ai).

______________________________________________

Susipažinau

_______________
(Parašas)

_______________

(Vardas pavardė)

_______________

(Data)

